De Reinhold-Schneider-Priis isch de Kulturpriis vu de Stadt Friburg im Brisgau un wird siter anne 1960 all zwai Johr turnusmäßig im Wechsel in de Beriich Literatur, Musik un Bildendi Kunscht verlihe. Newem Hauptpriis, wu mit 15.000 Euro dotiert isch, wird e Ehregab bzw. e Stipendium, dotiert mit 6.000 Euro, vergewe. Iwer d Priisvergab entschaidet unter em Vorsitz vum Owerburgermaischter e Jury us Gmaindsreet un Lit vum effetlige Lewe. E wichtig Kriterium isch d Verbundeheit vum Priisdreger un/oder sim Werk mit Friburg. Dodemit knipft d Uuszaichnig an de Namesgewer, de Schriftsteller Reinhold Schneider aa, wu s Werk un Lewe vun em stark mit Friburg verbunde gsi isch.